Hen beskerm katjies tydens ŉ storm(Foto: Buitengebieden/Twitter) Soms duik ŉ foto op die internet op wat mens sommer laat lekkerkry. Een só foto steel harte op sosiale media waar ŉ hen twee katjies tydens ŉ storm beskerm. Die foto word wyd op sosiale media gedeel nadat dit Woensdag op Twitter deur die gebruiker Buitengebieden gedeel is. “Hen versorg vreesbevange katjies tydens ŉ storm,” lui die byskrif by die foto. Dit is nie bekend waar die foto geneem is nie. “Ma’s gaan ma’s wees,” het een gebruiker gesê. Die Twitter-gebruiker Denise Krusche het ook die foto gedeel met ŉ sterk boodskap: “Die sterke beskerm die swakke. Verskillende spesies, maar wonderlike simpatie. Mense kan so baie by diere leer!” A hen taking care of frightened kittens during a storm.. ???? pic.twitter.com/f6osykKBnk — Buitengebieden (@buitengebieden) June 1, 2022